স্টাফ রিপোর্টার \ শহরের উমেদনগর এলাকার মৎস্যহাটিতে দুই দল লোকের সংঘর্ষে মহিলাসহ ১০ জন আহত হয়েছে। গতকাল বুধবার বিকালে এ ঘটনা ঘটে। আহতরা জানান, ওই গ্রামের ছাদির মিয়ার সাথে প্রতিবেশী জাকির হোসেন (২৫) এর পূর্ব বিরোধের জের ধরে বাকবিতণ্ডা হয়। এক পর্যায়ে উভয়পক্ষে লোকজন জড়ো হয়ে সংঘর্ষে লিপ্ত হয়। গুরুতর আহত অবস্থায় ছাদির মিয়ার কন্যা ইসফা আক্তার (২০), স্ত্রী আফিয়া খাতুন (৫০), জাকির হোসেন (২৫) ও চাঁন বানু (৪০)কে হবিগঞ্জ সদর হাসপাতালে চিকিৎসা দেয়া হয়েছে। ঘটনার পর থেকে উত্তেজনা বিরাজ করছে।